CELEX: 32022R0413
Language: lv
Date: 2022-03-10 00:00:00
Title: Komisijas Īstenošanas regula (ES) 2022/413 (2022. gada 10. marts), ar ko 330. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da’esh) un Al-Qaida

14.3.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 85/1
               
            
         KOMISIJAS ĪSTENOŠANAS REGULA (ES) 2022/413
         (2022. gada 10. marts),
         ar ko 330. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da’esh) un Al-Qaida
         
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 881/2002 (2002. gada 27. maijs), ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida (1), un jo īpaši tās 7. panta 1. punkta a) apakšpunktu un 7.a panta 1. punktu,
         tā kā:
         
                     (1)
                  
                  
                     Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.
                  
               
                     (2)
                  
                  
                     Apvienoto Nāciju Organizācijas Drošības padomes Sankciju komiteja 2022. gada 7. martā nolēma pievienot ierakstu to personu, grupu un organizāciju sarakstam, uz kurām būtu jāattiecina līdzekļu un saimniecisko resursu iesaldēšana.
                  
               
                     (3)
                  
                  
                     Tādēļ būtu attiecīgi jāgroza Regulas (EK) Nr. 881/2002 I pielikums.
                  
               
                     (4)
                  
                  
                     Lai nodrošinātu šajā regulā paredzēto pasākumu efektivitāti, tai būtu jāstājas spēkā nekavējoties,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 881/2002 I pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 10. martā
            
               
                  Komisijas
               
               
                  un tās priekšsēdētājas vārdā –
               
               
                  Finanšu stabilitātes, finanšu pakalpojumu un kapitāla tirgu savienības ģenerāldirektorāta
               
               
                  ģenerāldirektors
               
            
         
         
            (1)  OV L 139, 29.5.2002., 9. lpp.
         
      
      
         
            PIELIKUMS
            Regulas (EK) Nr. 881/2002 I pielikuma sadaļā “Juridiskās personas, grupas un organizācijas” pievieno šādu ierakstu:
            
               “KHATIBA AL-TAWHID WAL-JIHAD (KTJ), (oriģināls rakstībā: Катиба ат-Таухид валь-Джихад); pazīstams arī kā: a) JANNAT OSHIKLARI; b) Jama`at al-Tawhid wal-Jihad; iepriekš zināms kā: JANNAT OSHIKLARI. Adrese: nav informācijas. Cita informācija: Khatiba al-Tawhid wal-Jihad (agrākais nosaukums Jannat Oshiklari) ir teroristu organizācija, kas darbojas starptautiskās teroristu organizācijas Al-Nusrah Front for the People of the Levant paspārnē. Grupa galvenokārt darbojas Hama, Idlib un Ladhiqiyah provincēs Sīrijas Arābu Republikā, kā arī veic operācijas Turcijā, Kirgizstānā, Uzbekistānā, Krievijas Federācijā, Tadžikistānā, Kazahstānā, Ēģiptē, Afganistānā un Ukrainā. KTJ kaujinieku skaits ir aptuveni 500. KTJ sadarbojas arī ar tādām teroristu organizācijām kā Khatiba Imam al-Bukhari un Islamic Jihad Group. Regulas 7.d panta 2. punkta i) apakšpunktā minētais paziņošanas datums: 7.3.2022.”